**Revīzijas konsultatīvās padomes sēdeS**

**PROTOKOLS**

Rīgā

2014.gada 9.jūlijs Nr.2

**Sēdi vada**

|  |  |
| --- | --- |
| Revīzijas konsultatīvās padomes priekšsēdētājs, akciju sabiedrības NASDAQ OMX Riga pārstāvis, AUDIT ADVICE SIA, partneris, valdes priekšsēdētājs, ģenerāldirektors, NEXIA LATVIJA SIA, valdes loceklis, Latvijas Republikas Grāmatvežu asociācijas valdes priekšsēdētājs | -Andrejs Ponomarjovs |

**Padomes locekļi:**

|  |  |  |
| --- | --- | --- |
| Tieslietu ministrijas Iekšējā audita nodaļas vadītāja | -Daiga Avdejanova | |
| Finanšu un kapitāla tirgus komisijas Regulējošo prasību daļas galvenā metodikas eksperte | | -Sarmīte Glāzere | |
| Latvijas Zvērinātu revidentu asociācijas pārstāve, zvērinātu revidentu komercsabiedrības SIA „PKF Latvija” zvērināta revidente, valdes locekle | | -Aija Punāne | |
| Finanšu ministrijas Nodokļu administrēšanas un grāmatvedības politikas departamenta vecākā eksperte revīzijas jautājumos – revīzijas uzrau­dzības komisijas vadītāja | | -Dace Šodnaka | |
| Padomes priekšsēdētāja vietniece, Latvijas Republikas Grāmatvežu asociācijas pārstāve, DATE V SIA, valdes locekle, Latvijas Republikas Grāmatvežu asociācijas valdes locekle | | -Ņina Vasiļevska | |

**Piedalās:**

|  |  |
| --- | --- |
| Finanšu ministrijas Valsts sekretāra vietnieka p.i. Tiešo nodokļu departamenta direktore | -Astra Kaļāne |
| Finanšu ministrijas Nodokļu administrēšanas un grāmatvedības politikas departamenta Metodoloģijas un grāmatvedības politikas nodaļas vecākā eksperte | -Ilze Palmbaha |

**Sēdi protokolē:**

|  |  |
| --- | --- |
| Finanšu ministrijas Nodokļu administrēšanas un grāmatvedības politikas departamenta Metodoloģijas un grāmatvedības politikas nodaļas vecākā referente | -Agnese Paulsone |

**1.**

**Padomes paveiktais darbs likumā „Par zvērinātiem revidentiem” 37.³ pantā formulēto uzdevumu izpildē un Padomes aktivitātes tiesību realizācijā periodā no 02.07.2010. līdz šim**

Šā gada 2. jūlijā Revīzijas konsultatīvā padome atzīmēja piecu gadu jubileju. Padome tika izveidota ar mērķi veicināt revīzijas pakalpojumu kvalitātes paaugstināšanu. Savas darbība laikā Padome ir devusi nozīmīgu ieguldījumu  dialoga nodrošināšanā ar starptautisko revīzijas uzņēmumu foruma dalībniekiem, standartu izstrādātājiem, nacionālajiem regulatoriem un uzraudzības iestādēm komercsabiedrību revīzijas jomā. Tāpat arī Padomes pārstāvji ir aktīvi piedalījušies LZRA valdes un komiteju organizētajās sēdēs, Padomes viedokli par dažādiem aktuāliem problēmjautājumiem.

Finanšu ministrijas Valsts sekretāra vietnieka p.i. A.Kaļāne ministrijas vērā izteica pateicību Padomes locekļiem par atsaucību un aktīvu darbu, pārstāvot sabiedrības intereses komercsabiedrību revīzijas jomā. Padomes priekšsēdētājam A.Ponomarjovam tika pasniegts Finanšu ministrijas pateicības raksts par produktīvu darbu revīzijas nozarē, aizstāvot revīzijas pakalpojumu tirgus attīstību un revīzijas pakalpojuma saņēmēju intereses.

A.Ponomarjos iezīmēja svarīgākos padomes apspriestos jautājumus piecu gadu laikā:

* Revīzijas mērķis un vai revidents pārbaudes laikā var atklāt uzņēmuma riskus. Pārrāvums gaidās - atšķirība tajā ko sabiedrības gaida no revidenta un ko patiesībā revidents dara. Revīziju pozitīvais devums uzņēmuma grāmatvedības kvalitātes uzlabošanā. Revīzijas kritēriji. Nevar noteikt kritērijus balstoties tikai uz citu valstu pieredzi. Mums ir valstī sava situācija, no kuras izejot kritēriji ir jānoteic. Ierobežotas pārbaudes, ko tas nozīmēs, ko tas sevī ietver.
* Pētījumi par revīziju, revidentu darbu. Sadarbība ar studentiem pētījumu veikšanā. Atbalsta trūkums jaunajiem pētniekiem. Motivācijas trūkums jaunajiem speciālistiem iesaistīties revīzijas nozarē. Augstskolu apmācību programmu trūkumi revīzijas un grāmatvedības jomās. Zvērinātu revidentu eksaminācijas process. Ētiskas problēmas eksāmenu rezultātu vērtēšanā.
* Pārstrādātie starptautiskie revīzijas standarti. SRS iekļautās norādes par revīziju, revīzijas principiem. Sabiedrības nepieciešamība iesaistīties SRS izstrādāšanā. Revidenta darba apjoma pieaugums par 30% saistībā ar jaunajiem SRS. Konkurence profesijā. Honorāru lielums un atbilstība veicamajam darba apjomam. Ētikas lielā nozīme revidenta darbā. Revidentu palīgu apmācības nepieciešamība ētikas jautājumos. Kvalitātes kontroļu vērtējumi, vērtējumu publiskošanas iespēja. Iespējamās problēmas ar revidentu, kuram ir zems vērtējums.
* Specifiski publisko iepirkumu konkursu noteikumi revīzijas pakalpojumiem. Nepieciešamība atkal aktualizēt jautājumu par vadlīniju izstrādāšanu ne tikai kritērijiem, bet arī revīzijas priekšmetam.

**2.**

**Darba grupas, kas nodarbosies ar Eiropas Parlamenta un Padomes Direktīvas 2014/56/ES (stājās spēkā 2014.gada 17.jūnijā) prasību pārņemšanu un Regulas 537/2014 ES (stājās spēkā 2014.gada 17.jūnijā) prasību piemērošanu izveides plāni**

D.Šodnaka informē, ka direktīva dalībvalstīm jāpārņem līdz 2016. gada 17.jūnijam. Regula jāpiemēro no 2016.gada 17.jūnija, izņemt atsevišķus noteikumus, kas būs jāpiemēro no 2017.gada 17.jūnija. Dalībvalstīm līdz tam jāpieņem noteikumi, kas vajadzīgi, lai nodrošinātu regulas piemērošanu.

Finanšu ministrija plāno izveidot ekspertu darba grupu, kuras svarīgākie jautājumi būtu (1) revīzijas uzraudzības koncepts Latvijā, (2) izmeklēšana, sankcijas un sodi, (3) pašvaldību revīzijas, ko un cik tālu revidē zvērināts revidents un (4) sertifikācija – viena vai divu līmeņu sertifikāti. Š.g. jūlija beigās vai augusta sākumā institūcijām, arī Padomei, tiks lūgts deleģēt pārstāvjus darba grupai. Eiropas līmenī arī būs darba grupas saistībā ar direktīvas pārņemšanu un regulas piemērošanu. Pirmā sēde plānota septembrī, oktobrī un ES dalībvalstīm jau šobrīd ir lūgts līdz septembra sākumam iesūtīt Eiropas Komisijai jautājumus par direktīvas normu pārņemšanu un regulas normu piemērošanu, kurus izskatīs pirmajā sēdē. Ministrija atsevišķi par to informēs arī FKTK un LZRA.

**3.**

**Iniciatīvas sadarbības nodrošināšanā starp Valsts ieņēmumu dienestu un Latvijas Zvērinātu revidentu asociāciju**

**Uzņēmējdarbības vides uzlabošanas pasākumu plānā (2014.-2015.g.) formulētie secinājumi par neatkarīgo revidentu lomu finanšu pārskatu verificēšanas procesā**

A.Ponomarjos iepazīstina padomes locekļus ar sadarbības līguma projektu starp LZRA un VID. LZRA piedāvā apkopot un iesniegt VID informāciju par metodēm, kuras uzņēmumi izmanto, lai izvairītos no nodokļu maksāšanas.

A.Punāne norāda, ka svarīgs jautājums ir konfidencialitāte. Drīzāk vajadzētu apkopot informāciju par raksturīgākajam uzņēmumu kļūdām, jo tīšas krāpšanas gadījumi uzņēmumos ir reti.

D.Šodnaka uzskata, ka sadarbība ir apsveicama, bet svarīgi ir ņemt vērā konfidencialitātes jautājumu un zvērināta revidenta neatkarības jautājumu.

A.Kaļāne uzskata, ka jāizvērtē līgumā lietotā terminoloģija, lai nepārprotami būtu skaidrs, kas jāziņo.

D.Avdejanova arī uzskata, ka redakcionāli līgums jāprecizē.

A.Ponomarjovs lūdz Padomes locekļus iesūtīt savus priekšlikumus par sadarbības līgumu, lai tos varētu apkopot un nosūtīt LZRA.

A.Ponomarjovs informē, ka Valsts sekretāru sanāksmē ir izsludināts Uzņēmējdarbības vides uzlabošanas pasākumu plāns, un ka šajā plānā, kā viens no uzdevumiem, ir iekļauta obligātās revīzijas kritēriju celšana. D.Šodnaka informē, ka Finanšu ministrija plāno iebilst, ka Uzņēmējdarbības vides uzlabošanas pasākumu plānā tiek iekļauta informācija par obligātās revīzijas kritēriju celšanas apmēru, jo šobrīd par obligātās revīzijas kritēriju celšanu un celšanas apmēru joprojām notiek diskusija Finanšu ministrijas izveidotajā darba grupā. D.Šodnaka informē, ka informācija, ka Uzņēmējdarbības vides uzlabošanas pasākumu plāns ir izsludināts Valsts sekretāru sanāksmē, tika nosūtīta arī LZRA.

**4.**

**Citi jautājumi**

Nav.

Padomes priekšsēdētājs A.Ponomarjovs

Protokolēja A.Paulsone